उत्तरी हवाओं से दिन में एक रात में दो डिग्री लुढ़का पारा
उज्जैन | उत्तरी हवा चलने से शहर में बीते 24 घंटों में रात के अलावा दिन के तापमान में भी कमी आई है। हालांकि तापमान कम होने के बावजूद लोगों को गर्मी से कोई राहत नहीं मिली है। मौसम विशेषज्ञों की मानें तो अभी तापमान की यही स्थिति रहेगी। दक्षिणी गर्म हवा चलने से पिछले दो-तीन दिनों से तापमान बढ़ रहा था लेकिन अब फिर से उत्तरी हवा चलने लगी है। शुक्रवार को दिनभर चार किलोमीटर प्रति घंटे की रफ्तार से उत्तर-पश्चिमी हवा चलती रही। जिससे दिन में पारा एक डिग्री कम हो गया। शुक्रवार को दिन का अधिकतम तापमान 32.5 डिग्री रहा। तापमान में एक डिग्री की कमी आने आैर उत्तरी हवा चलने के बावजूद दिन में लोग उमस एवं गर्मी से जूझते रहे। इधर रात में भी तापमान कम हुआ। गुरुवार-शुक्रवार की रात पारा दो डिग्री कम हो गया आैर न्यूनतम तापमान 12.0 डिग्री रहा। जीवाजी वेधशाला के मौसम प्रेक्षक दीपक गुप्ता ने बताया उत्तरी हवा चली तो अगले 24 घंटों में भी तापमान में ऐसी ही स्थिति बनी रहने की संभावना है।
मौसम का मिजाज
mag_Deva hin_Deva awa_Deva